*LĒMUMA PROJEKTS*

**Par Alūksnes novada pašvaldībai piederošā īpašuma – inženierkomunikāciju tīklu Darba ielā, Jāņkalna ielā 17A un Ojāra Vācieša ielā 1, Alūksnē, Alūksnes novadā atsavināšanu**

Ņemot vērā, ka Alūksnes novada pašvaldībai piederošie īpašumi – izbūvētie siltumapgādes ārējie tīkli Ojāra Vācieša ielā 1, Jāņkalna ielā 17A, Alūksnē, Alūksnes novadā un izbūvētie ūdensapgādes, kanalizācijas ārējie tīkli Darba ielā, Alūksnē, Alūksnes novadā, nav nepieciešami Alūksnes novada pašvaldības vai tās iestāžu funkciju nodrošināšanai, pamatojoties uz Publiskas personas mantas atsavināšanas likuma 4. panta pirmo1, otro un trešo daļu, 5. panta pirmo un piekto daļu, 6. panta otro un trešo daļu 40. pantu, Pašvaldību likuma 4. panta pirmās daļas 1.punktu, 10. panta pirmās daļas 21. punktu,

1. Atsavināt Alūksnes novada pašvaldībai piederošos siltumapgādes ārējos tīklus Ojāra Vācieša ielā 1, Jāņkalna ielā 17A, Alūksnē, Alūksnes novadā un ūdensapgādes, kanalizācijas ārējos tīklus Darba ielā, Alūksnē, Alūksnes novadā.
2. Veikt šī lēmuma 1.punktā minētās mantas novērtēšanu, uzdodot to izpildīt Latvijas Republikas Uzņēmumu reģistrā reģistrētam mantisko ieguldījumu novērtēšanas ekspertam.
3. Kā ūdensapgādes un kanalizācijas ārējo tīklu atsavināšanas veidu noteikt tā (kā mantiskā ieguldījuma) ieguldīšanu SIA “RŪPE” pamatkapitālā, palielinot to par eksperta veiktā novērtējuma summu.
4. Kā siltumapgādes ārējo tīklu atsavināšanas veidu noteikt tā (kā mantiskā ieguldījuma) ieguldīšanu SIA “ALŪKSNES ENERĢIJA” pamatkapitālā, palielinot to par eksperta veiktā novērtējuma summu.
5. Noteikt ka lēmuma 3. un 4. punktā atsavināmais īpašums var tikt izmantots tikai kapitālsabiedrību SIA “RŪPE” un SIA “ALŪKSNES ENERĢIJA” saimnieciskās darbības – siltumapgādes, ūdensapgādes un kanalizācijas novadīšanas pakalpojumu sniegšanai Alūksnes novadā dzīvojošajiem iedzīvotājiem, juridiskām un publiskām personām, tas nav tālāk atsavināms un ir atgriežams Alūksnes novada pašvaldībai gadījumā, ja turpmāk nav nepieciešama šo pakalpojumu sniegšana.
6. Lēmums stāja spēkā ar tā pieņemšanas dienu.